CELEX: 62010CN0019
Language: mt
Date: 2010-01-12 00:00:00
Title: Kawża C-19/10: Rikors ippreżentat fit- 12 ta’ Jannar 2010 — Il-Kummissjoni Ewropea vs Ir-Repubblika Taljana

27.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/15
            
         Rikors ippreżentat fit-12 ta’ Jannar 2010 — Il-Kummissjoni Ewropea vs Ir-Repubblika Taljana
   (Kawża C-19/10)
   2010/C 80/27
   Lingwa tal-kawża: it-Taljan
   
      Partijiet
   
   
      Rikorrenti: Il-Kummissjoni Ewropea (rappreżentanti: P. Oliver u S. Mortoni, aġenti)
   
      Konvenuta: Ir-Repubblika Taljana
   
      Talbiet tal-parti rikorrenti
   
   
               —
            
            
               tikkonstata li peress li ma adottatx il-miżuri nazzjonali sabiex timplementa l-Artikolu 12 tar-Regolament (KE) Nru 273/2004 (1) tal-Parlament Ewropew u tal-Kunsill, tal-11 ta’ Frar 2004, dwar prekursuri tad-droga, peress li naqset milli tikkomunikahom lill-Kummissjoni skont l-Artikolu 16 tal-imsemmi regolament, u peress li ma adottatx il-miżuri nazzjonali sabiex timplementa l-Artikolu 31 tar-Regolament tal-Kunsill (KE) Nru 111/2005 (2) tat-22 ta’ Diċembru 2004, li jistabbilixxi regoli għall-monitoraġġ tal-kummerċ tal-prekursuri tad-droga bejn il-Komunità u pajjiżi terzi, ir-Repubblika Taljana naqset milli twettaq l-obbligi tagħha taħt l-imsemmija regolamenti.
            
         
               —
            
            
               tikkundanna lir-Repubblika Taljana għall-ispejjeż.
            
         
      Motivi u argumenti prinċipali
   
   Ir-Regolament Nru 273/2004 daħal fis-seħħ fit-18 ta’ Awwissu 2005; ir-Regolament Nru 111/2005 daħal fis-seħħ fil-15 ta’ Frar 2005 u beda japplika mit-18 ta’ Awwissu 2005. Peress li ma rċeviet l-ebda notifika dwar id-dispożizzjonijiet li l-Italja kienet meħtieġa tadotta skont l-Artikolu 12 tar-Regolament Nru 273/2004 u skont l-Artikolu 31 tar-Regolament Nru 111/2005, u peress li ma rċeviet l-ebda informazjoni min-naħa tar-Repubblika Taljana li tista’ tfisser li l-miżuri neċessarji kienu effettivament adottati, il-Kummissjoni ssostni li r-Repubblika Taljana ma adottatx tali miżuri u naqset milli twettaq l-obbligi tagħha taħt ir-Regolament Nru 273/2004 u r-Regolament Nru 111/2005.
   
      (1)  ĠU Edizzjoni Speċjali bil-Malti, Kapitolu 15, Vol. 8, p. 46–56
   
      (2)  ĠU L 333, 11.12.2008, p. 472–501